CELEX: C2004/106/73
Language: fi
Date: 2004-04-30 00:00:00
Title: Asia C-142/04: Symvouliotis Epikrateiasin 30.12.2003 tekemälläänpäätöksellä esittämä ennakkoratkaisupyyntö asiassa Maria Aslanidou vastaanterveys- ja sosiaalihuoltoministeriö

30.4.2004   
            
            
               FI
            
            
               Euroopan unionin virallinen lehti
            
            
               C 106/42
            
         Symvoulio tis Epikrateiasin 30.12.2003 tekemällään päätöksellä esittämä ennakkoratkaisupyyntö asiassa Maria Aslanidou vastaan terveys- ja sosiaalihuoltoministeriö
   (Asia C-142/04)
   (2004/C 106/73)
   Symvoulio tis Epikrateias on pyytänyt 30.12.2003 tekemällään päätöksellä, joka on saapunut yhteisöjen tuomioistuimeen 17.3.2004, Euroopan yhteisöjen tuomioistuimelta ennakkoratkaisua asiassa Maria Aslanidou vastaan terveys- ja sosiaalihuoltoministeriö, seuraaviin kysymyksiin:
   
               1)
            
            
               Ovatko direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annetun neuvoston direktiivin 92/51/ETY (1) 3 artiklan, 4 artiklan 1 kohdan a ja b alakohdan ja 2 kohdan sekä 10 artiklan 1—4 kohdan säännökset ehdottomia ja riittävän selviä, jotta yksityinen, joka toisessa jäsenvaltiossa hankitun, direktiivin edellä mainittujen säännösten soveltamisalaan kuuluvan tutkintotodistuksensa perusteella hakee näiden säännösten nojalla lupaa ryhtyä harjoittamaan ja harjoittaa tiettyä ammattia vastaanottavassa jäsenvaltiossa, voi direktiivin täytäntöönpanoa varten säädetyn määräajan päättymisen ja direktiivin myöhässä tapahtuneen täytäntöönpanon tietyssä jäsenvaltiossa (vastaanottavassa valtiossa) välisenä aikana vedota näihin säännöksiin tämän jäsenvaltion sellaisessa hallintoelimessä, joka oli ennen direktiivin täytäntöönpanoa voimassa olleen kansallisen lainsäädännön perusteella toimivaltainen myöntämään säännellyn ammatin harjoittamiseen tarvittavan luvan?
            
         
               2)
            
            
               Jos yksityinen ei voinut vedota direktiivin 92/51/ETY säännöksiin — direktiivin täytäntöönpanoa varten säädetyn määräajan päättymisen ja direktiivin myöhässä tapahtuneen täytäntöönpanon tietyssä jäsenvaltiossa (vastaanottavassa valtiossa) välisenä aikana tämän jäsenvaltion sellaisessa hallintoelimessä, joka oli ennen direktiivin täytäntöönpanoa voimassa olleen kansallisen lainsäädännön perusteella toimivaltainen myöntämään tiettyjen ammattien harjoittamiseen tarvittavat luvat joko teknologian oppilaitoksesta saatujen tutkintotodistusten tai sellaisten ulkomaisten tutkintotodistusten haltijoille, jotka on tunnustettu vastaaviksi kyseisen valtion teknologian oppilaitoksista saatujen tutkintotodistusten kanssa noudattamalla yleistä ulkomaisten muodollista kelpoisuutta osoittavien asiakirjojen akateemisen vastaavuuden tunnustamista koskevaa, päätöksen perusteluissa kuvattua menettelyä — saattoiko edellä mainittu elin, ottaen huomioon EY 39 ja EY 43 artiklan (aiemmin EY:n perustamissopimuksen 48 ja 52 artikla) ja kun yksityinen on toisessa jäsenvaltiossa hankkimansa muodollista kelpoisuutta osoittavan asiakirjan perusteella hakenut edellä mainittuna ajankohtana lupaa ryhtyä harjoittamaan ja harjoittaa säänneltyä ammattia vastaanottavassa jäsenvaltiossa, tehdä kyseisen hakemuksen hyväksymisen riippuvaksi siitä, että tätä ennen on edellä mainitussa yleisesti sovellettavassa menettelyssä tunnustettu kyseisen asiakirjan vastaavuus teknologian oppilaitosten myöntämien muodollista kelpoisuutta osoittavien asiakirjojen kanssa, vai onko kyseisen elimen itse vertailtava esitetyllä todistuksella osoitettua kelpoisuutta ja kansallisessa lainsäädännössä edellytettyjä tietoja ja pätevyyttä ja ratkaistava asia sen mukaisesti?
            
         
      (1)  EYVL L 209, 24.7.1992, s. 25.